Oddi wrthyf fi yn bell na ddos
Mae  Oddi wrthyf fi yn bell na ddos  yn emyn gan Edmwnd Prys (1544 - 1623)

Oddi wrthyf fi yn bell na ddos, 
Tra fo yn agos flinder, 
I'm cymorth i, gan nad oes neb 
A drotho ei wyneb tyner. 

Tithau fy nerth, a'm Harglwydd da, 
Nac ymbellha oddi wrthyf; 
O! brysia, tydi yw fy mhorth, 
A thyrd â chymorth heinyf. 

Mynegaf finnau d' enw'n bur 
I'm brodyr yn yr orsedd; 
Lle mwyha'r gynulleidfa lân, 
Dy glod a wna'n gyfannedd. 

Trigolion byd a drônt yn rhwydd 
At yr Arglwydd, pan gofiant; 
A holl dylwythau'r ddaear hon 
Ddônt ger ei fron — ymgrymant. 

Y rhain a'u had oll yn un fryd, 
Gwnant iddo gyd wasanaeth; 
A'r rhain i'r Arglwydd drwy'r holl dir 
A rifir yn genhedlaeth. 

Edmwnd Prys
Emynau